બોલિવૂડના કિંગ ખાન શાહરૂખ ખાનને ડબલ રોલમાં ચમકાવતી ફિલ્મ 'ફેન'ની ચમક બોક્સઓફિસ પર સાવ ઉડી ગઇ. ફિલ્મમાં શાહરૂખની એક્ટિંગ લાજવાબ હતી, બંન્ને રોલ માટે અને તેના મેકઅપ માટે શાહરૂખ અને એડિટિંગ ડિપાર્ટમેન્ટે અત્યંત મહેનત કરી હતી. જો કે, એડિટિંગ ડિપાર્ટમેન્ટ કદાચ શાહરૂખને યંગ દેખાડવામાં જ બિઝી રહી ગયું અને ફિલ્મનું મેઇન એડિટિંગ સાઇડ પર રહી ગયું. આ ફિલ્મની વાર્તા પણ દર્શકોને ખાસ પસંદ આવી નહોતી. ફિલ્મના અંતમાં ફેન આત્મહત્યા કરે છે, જે દર્શકોને ગળે ઉતર્યું નથી. આ ફિલ્મ બોક્સઓફિસ પર ખરાબ રીતે પટકાયા બાદ એવા સમાચારો પણ આવ્યા હતા કે, ફિલ્મના સેકન્ડ પાર્ટને લઇને પ્રોડ્યૂસર આદિત્ય ચોપરા તથા શાહરૂખ ખાન વચ્ચે મતભેદ ઉભા થયા હતા.